Valokuvaaminen on tarpeellista esimerkiksi silloin, kun vuokranantaja on myymässä tai uudelleen vuokraamassa asuntoa. Valokuvaamisesta on sovittava vuokralaisen kanssa etukäteen ja hänen yksityisyyttään kunnioittaen. Vuokranantaja ei esimerkiksi saa ottaa sellaisia kuvia, joissa näkyy vuokralaisen henkilökohtaisia tavaroita, ellei vuokralainen ole tähän suostunut. Tärkeintä onkin sopia selkeästi vuokralaisen kanssa milloin ja miten valokuvaaminen järjestetään, koska laista ei löydy suoraan säännöksiä valokuvaamiseen liittyen.